**NAČIN ORGANIZACIJE RADA U VRIJEME PANDEMIJE COVID 19**

Shodno trenutnoj epidemiološkoj situaciji u Crnoj Gori i Preporukama za zaštitu zdravłja učenika i zaposlenih u osnovnim i srednjim školama tokom trajanja pandemije COVID-19 koje je Institut za javno zdravlje dostavio Ministarstvu prosvjete 24. avgusta 2020. godine, školska 2020/2021. godina će početi 1. oktobra 2020. godine.

Način organizacije nastave u JU OŠ ,,Zarija Vujošević“ izvršen je prema Načinu organizacije obrazovno-vaspitnog procesa i preporukama za realizaciju nastave dobijenih od Ministarstva prosvjete 8. 9. 2020. godine.

Učenici **I, II, III, IV, V i VI** razreda će nastavu pohađati u školi na taj način što će se odjeljenja dijeliti na dvije grupe u kojima će biti najviše po 11 učenika.Časovi će trajati po 30 minuta, a broj časova u toku dana biće najviše 4.

Raspored ćasova biće objavljen na fejsbuk stranici škole kao i na sajtu.Prvog oktobra održaće se prva dva časa (ČOZ) za učenike od I do VI razreda.Drugog radnog dana nastava će se održati prema rasporedu časova.Učenici prvog razreda održavaće po1čas od 1.oktobra do kraja nedelje.

***Emitovanje obrazovnih sadržaja na TV kanalima***

Nezavisno od toga što će učenici nastavu pratiti u skoli, Ministarstvo prosvjete nastavlja sa realizacijom nastave na daljinu pod sloganom #UčiDoma koja bi se realizovala u slucaju obustave redovne nastave.

Prioritetni sadržaji za osnovne škole emitovaće se na kanalima TVCG 2 i MNE SPORT, po rasporedu koji će biti objavljen na posebno izrađenom web sajtu [www.ucidoma.me](http://www.ucidoma.me), kao i na portalu za nastavnike [www.skolskiportal.edu.me](http://www.skolskiportal.edu.me) internet stranici Ministarstva prosvjete, društvenim mrežama i TV kanalima.

Sadržaji koji se emituju na TV kanalima biće objavljeni i na YouTube kanalu

#UčiDoma <https://www.youtube.com/channel/UC07wVCV2n> Zpü3WFb9 9vew i na portalu [www.ucidoma.me](http://www.ucidoma.me) razvrstani po nivoima obrazovanja, nastavnim predmetima i razredima.

.

***Preporuke za zaštitu zdravlja učenika i zaposlenih u školi tokom trajanja pandemije COVID-19***

* Učenici, nastavno i drugo zaposleno osoblje ne dolaze u školu ukoliko imaju akutne zdravstvene tegobe (npr. simptomi akutne respiratorne ili crijevne infekcije; povišena tjelesna temperatura, gubitak čula mirisa i/ili ukusa i sl.)
* Obaveza roditelja je da provjere tjelesnu temperaturu svojoj djeci pred polazak u školu na konsultacije i izradu pismenih provjera znanja, ukoliko je temperatura iznad 37,2° C, dijete ne dolazi u školu
* U školu ne mogu da idu lica kojima je izdato rješenje o stavljanju u kućni/institucionalni karantin (za lica iz kontakta) ili mjera kućne izolacije (za inficirana/oboljela lica).
* Na platou ispred škole su označeni indeksi odjeljenja, kao i mjesta za stajanje na udaljenosti od 2 m.
* Učenici dolaze ispred platoa gdje su označena mjesta za stajanje i u redu ulaze u školu.
* Roditelji ne ulaze na plato ispred škole, niti iza škole, samo do kapije gdje učitelji/nastavnici preuzimaju učenike.
* Znak za ulazak u školu učenicima daje dežurni nastavnik, a ulazak u skolu ce se organizovati na dva ulaza.U razrednoj nastavi učiteljica čeka učenike, postrojava ih i uvodi u učionicu. Nakon nastave izvodi ih iz učionice kao prilikom ulaska u školu.U predmetnoj nastavi učenike preuzimaju nastavnici koji imaju prvi čas, a izvodi ih nastavnik koji ima zadnji čas.
* Školsko nastavno i nenastavno osoblje i učenici u školu dolaze sa maskama na licu, koje nose sve vrijeme boravka u školi, kao i nakon napuštanja školskog objekta. Preporučuje se da učenik pored maske koju već nosi na licu, sa sobom ima još najmanje dvije maske u rezervi za slučaj da ima potrebu da ih promijeni, kao i posebnu kesu za odlaganje korišćenih maski (posebno ako su to platnene maske koje će vratiti kući radi pranja i ponovnog korišćenja). Tokom boravka u školi moguće je da se koristi bilo koja maska (hirurška, platnena, N95), ali ona treba da se koristi na ispravan način tako da pokriva nos i usta.
* Za učenike koji iz medicinskih razloga ne mogu da tolerišu nošenje bilo maske, bilo vizira, mogućnost zaštite i način edukacije će se razmatrati pojedinačno za svaki slučaj u konsultaciji sa roditeljima.
* U cilju izbjegavanja stvaranja gužvi, učenici ne napuštaju učionice tokom cjelokupnog trajanja nastave u školi, osim nužnog odlaska u toalet.
* Potrebno je da učenici konzumiranje obroka obave kod kuće, kako se ne bi izlagali mogućem riziku od infekcije, tako da u školu ne unose bilo kakvu vrstu hrane osim vode.
* U holovima škole i svakoj učionici biće obezbijeđena sredstva za dezinfekciju ruku.
* Nakon svake smjene po grupama, radnice na održavanju higijene će vršiti dezinfekciju prostora: čistiti klupe, stolice, vrata, kvake, podove, provjetravati učionice, dezinfikovati toalete.
* Po izlasku iz školske zgrade, nema zadržavanja u školskom dvorištu.

***Saradnja roditelja sa nastavnicima***

Molimo roditelje da za saradnju sa nastavnicima koriste njihove službene mejl adrese i na taj način dogovore sastanak kako bismo izbjegli stvaranje gužve u školi.Takođe, sa predmetnim nastavnicima svog djeteta možete stupiti u kontakt i preko odjeljenjskog starješine.

Za sve sugestije i nejasnoće možete se obratiti na mejl adresu: [skola@os-zvujosevic.edu.me](mailto:skola@os-zvujosevic.edu.me)

|  |  |
| --- | --- |
| [**lidija.kaludjerovic@os-zvujosevic.edu.me**](mailto:lidija.kaludjerovic@os-zvujosevic.edu.me) | [**milanka.radonjic@0s-zvujosevic.edu.me**](mailto:milanka.radonjic@0s-zvujosevic.edu.me) |
| **ljiljana.maras@os-zvujosevic.edu.me** | **ljiljana.klikovac@os-zvujosevic.edu.me** |
| [**sonja.maras@os-zvujosevic.edu.me**](mailto:sonja.maras@os-zvujosevic.edu.me) | [**milena.davidovic@os-zvujosevic.edu.me**](mailto:milena.davidovic@os-zvujosevic.edu.me) |
| **ana.terzic@os-zvujosevic.edu.me** | [**senad.adzovic@os-zvujosevic.edu.me**](mailto:senad.adzovic@os-zvujosevic.edu.me) |
| [**violeta.vujosevic@os-zvujosevic.edu.me**](mailto:violeta.vujosevic@os-zvujosevic.edu.me) | **ljubinka.skataric@os-zvujosevic.edu.me** |
| **milena.radonjic@os-zvujosevic.edu.me** | **persa.becic@os-zvujosevic.edu.me** |
| **dragana.milovic@os-zvujosevic.edu.me** | **zorka.mujovic@os-zvujosevic.edu.me** |
| [**danijela.kovacevic@os-zvujosevic.edu.me**](mailto:danijela.kovacevic@os-zvujosevic.edu.me) | **zorka.mujovic@os-zvujosevic.edu.me** |
| **mira.buskovic@os-zvujosevic.edu.me** | **natasa.senic@os-zvujosevic.edu.me** |
| [**marija.radovic@os-zvujosevic.edu.me**](mailto:marija.radovic@os-zvujosevic.edu.me) | **sanja.dzudovic@os-zvujosevic.edu.me** |
|  | **boris.petricevic@os-zvujosevic.edu.me** |

***Procedura za postupanje u slučaju pojave simptoma koji pobuđuju sumnju na moguću infekciju kod učenika u školi***

* Po saznanju da su se kod nekog učenika javile tegobe sa sumnjom na infekciju, učenik se smješta u prostoriju koja je određena za izolaciju;
* Odmah po saznanju, obavještavaju se roditelji učenika, nadležna epidemiološka služba i Zdravstveno-sanitarna inspekcija;
* Ukoliko zdravstveno stanje učenika to zahtijeva, poziva se služba hitne medicinske pomoći ili nadležna kovid ambulanta;
* Do dolaska roditelja, o učeniku u sobi za izolaciju brine se jedna osoba koju je odredila direktor škole. Ova osoba na sebi ima osnovnu zaštitnu medicinsku opremu (rukavice, masku, vizir, mantil/kecelju);
* Nakon odlaska djeteta iz prostorije za izolaciju, prostorija se provjetrava i vrši se njena dezinfekcija, u dogovoru sa nadležnim institucijama i Zdravstveno-sanitarnom inspekcijom;
* Učenici i zaposleni koji su dijelili prostoriju sa učenikom za koga se sumnja da je inficiran, odmah po saznanju napuštaju prostoriju i smještaju se u novu koja je prethodno dezinfikovana.

Nadamo se da ćemo, kao i do sada, imati dobru saradnju. Budući da je veoma složen proces organizacije rada škole u uslovima pandemije, vjerujemo da ćete imati razumijevanja za sve buduće nedoumice, i da ćemo zajedničkim snagama dileme rješavati u hodu.

Da ćemo poštujući mjere bezbjednosti izbjeći probleme, pažljivo obezbijediti onu sigurnost koja je u našoj moći u cilju očuvanja zdravlja i djece i kolektiva.

Odjeljenjski starješina